Aquest vídeo és d'ADLAB PRO.
ADLAB PRO és un projecte finançat per la Unió Europea.
Aquest vídeo està disponible amb llicència Creative Commons.
-Hola, soc la Nina Reviers, de la Universitat d'Anvers,
i en aquest vídeo d'ADLAB PRO,
descriuré el procés de treball de l'audiodescripció.
Aquesta és la Unitat 5 del Mòdul 1,
“Introducció general”.
Crear un producte o esdeveniment audiodescrit és una tasca complexa.
Requereix una gestió hàbil del projecte i treball en equip.
En aquesta unitat, definiré els paràmetres
que determinen el procés de treball de l'AD,
les seves diferents etapes, i analitzaré
el paper dels especialistes en cada etapa.
L'organització del procés de treball de l'AD
i els experts que s'hi han d'involucrar
depenen d'uns paràmetres.
Primer, el tipus de producte que s'ha de descriure.
¿És una gravació d'AD per a una pel·lícula
o una descripció d'un esdeveniment en viu?
En segon lloc, quins serveis addicionals es necessiten.
¿Cal planejar una audiointroducció
o incloure la creació d'audiosubtítols, també?
En tercer lloc, el plantejament de creació que adopta el proveïdor.
¿L'AD es crearà durant la postproducció,
després que la pel·lícula o l'actuació s'hagi acabat,
o es crearà en paral·lel al material original?
Això últim es diu “cinematografia accessible”,
però també es pot aplicar a l'AD en directe.
Aleshores es diu “AD integrada”.
En quart lloc, els gestors de projecte han de tenir en compte
els requisits tècnics.
Per exemple, la mena de tecnologia que es farà servir per distribuir l'AD.
Finalment, el nombre de persones involucrades
i l'escala del procés de treball també depenen
de l'abast del projecte pel que fa a temps i pressupost.
En funció d'aquests paràmetres,
es pot fer un procés de treball fet a mida.
Un procés de treball per a qualsevol tipus de context d'AD
normalment inclou els passos següents:
preparació, guió, veu,
mescla o interpretació, control de qualitat i opinions.
La preparació inclou determinar el tipus d'AD,
si es requereixen serveis addicionals,
les necessitats tècniques,
com abordar la creació i quin és l'abast del projecte.
El pas del guió consisteix a crear el que solem anomenar “guió de l'AD”:
una preparació escrita i amb codis temporals de les descripcions
que s'inclouran a l'AD.
Per crear el guió d'AD cal una anàlisi rigorosa del text,
escriure les descripcions, regular-les amb el temps
i fer una revisió final del guió escrit.
El pas de la veu inclou triar les veus apropiades
perquè llegeixin el guió, assajar
i fer canvis finals allà on calgui.
En el cas de les audiodescripcions gravades
també cal gravar unitats descriptives.
El pas següent consisteix a mesclar les veus
amb la pista de so original en el cas de l'AD gravada
o interpretar una AD en viu en el cas d'esdeveniments en directe.
Finalment, és important integrar el control de qualitat
en el procés de l'AD.
S'ha d'organitzar després de cada pas
perquè els canvis es puguin fer puntualment.
I és que els errors en un guió d'AD són difícils de corregir
quan les veus ja estan gravades i mesclades.
Aplegar opinions de l'equip de producció i dels usuaris
és un pas essencial en la millora de la qualitat
i és molt recomanable planejar-ho per endavant.
Potser us pregunteu qui s'involucra en aquests passos.
Això depèn del context
i pot variar des d'involucrar un únic descriptor
fins a la necessitat de tenir tot un equip de persones.
En l'equip podem distingir-hi tres grups.
En primer lloc, l'organitzador;
en segon lloc, l'equip artístic, i en tercer lloc, l'equip de l'AD.
L'organitzador o iniciador del projecte de l'AD
pot ser una companyia de producció de pel·lícules, una cadena,
una companyia de teatre, un espai cultural,
una organització esportiva o un conservador de museu.
Solen estar involucrats en el pas de preparació
i en l'organització de les opinions finals.
En l'equip artístic hi ha les persones que creen
el producte audiovisual original que es descriu.
El director, els seus assistents, els actors,
els directors de fotografia, els tècnics de so,
els dissenyadors de vestuari i escenari,
els guionistes i els artistes.
L'equip artístic no sempre s'involucra
en la creació de l'AD, però la seva participació
pot ser útil en el pas del guió.
Finalment, l'equip de l'AD el constitueix un audiodescriptor,
però s'hi pot incloure un redactor final,
un conseller d'AD amb discapacitat visual, un director,
locutors i un tècnic de so d'AD.
Són l'equip central en el procés de treball
i s'haurien d'involucrar en tots els passos,
des de la preparació fins al control de qualitat i les opinions.
Ha quedat clar, doncs, que crear una audiodescripció
és un esforç combinat que requereix una gran feina en equip.
-La preparació d'aquesta presentació
ha rebut el suport d'ADLAB PRO. "Audiodescripció:
Laboratori per al desenvolupament d'un nou perfil professional"
finançat per la Unió Europea a càrrec del programa Erasmus+,
Key Action 2, Associacions Estratègiques.
Número de projecte:
2016-1-IT02-KA203-024311.
La informació i les opinions d'aquesta presentació
pertanyen als seus autors i no reflecteixen necessàriament
l'opinió oficial de la Unió Europea.
Cap institució o organisme de la Unió Europea
ni cap persona que actuï en el seu nom,
serà responsable de l'ús
que es pugui donar a la informació presentada.
Aquest vídeo és d'ADLAB PRO.
Els socis d'ADLAB PRO són la Universitat de Trieste,
la Universitat Autònoma de Barcelona,
la Universitat d'Anvers, la Universitat Adam Mickiewicz,
RTV Slovenia, Utopian Voices,
Soundfocus i Royal National Institute of Blind People.
ADLAB PRO està finançat per la Unió Europea.
Aquest vídeo està disponible amb llicència Creative Commons.